stanford-oval/wikipedia huggingface dataset:
Selena Gomez: My Mind & Me
הערות שוליים

↑  archive.ph, archive.ph
1 2  'Selena Gomez: My Mind & Me': The Biggest Revelations About Her Bipolar Disorder, Relationship With Mom & More | Entertainment Tonight, web.archive.org, ‏2022-11-06
↑  Selena Gomez - My Mind & Me (Official Lyric Video), נבדק ב-2022-12-03
↑  Justin Curto, The Trailer for Selena Gomez’s Documentary, My Mind & Me, Is Here, Vulture, ‏2022-10-10 (באנגלית אמריקאית)
↑  Michaela Zee, Michaela Zee, ‘Selena Gomez: My Mind and Me’ World Premiere to Open AFI Fest, Variety, ‏2022-09-15 (באנגלית אמריקאית)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare • I Said I Love You First |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" • "Call Me When You Break Up" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
אליהו גוטמכר

| --- | --- |

 לידה:  15 באוגוסט 1796 י"א באב ה'תקנ"ו ממלכת פרוסיה (1750-1801) בורק (אנ'), פרוסיה
 פטירה:  4 באוקטובר 1874  (בגיל 78) כ"ד בתשרי ה'תרל"ה האימפריה הגרמנית גרץ (אנ'), פרוסיה 
 תקופת הפעילות:  ? – 4 באוקטובר 1874 
 תלמידיו:  אליהו פלסנר 
 
הרב אליהו גוטמכר (י"א באב ה'תקנ"ו, 1796 - כ"ד בתשרי ה'תרל"ה, 1874) היה רב, מקובל והוגה דעות, ממבשרי הציונות, ומראשוני הקוראים להתיישבות חקלאית בארץ ישראל במאה ה-19. מכונה גם "הגריידיצער" או: "הרב מגריידיץ".
תולדות חייו

נולד בבורק שבחבל פוזנא בשלזיה להוריו רב שלמה וציפורה גוטמכר. למד בישיבות שונות בשלזיה, בייחוד בעיר רביץ'. בגיל 19 החל ללמוד בישיבתו של רבי עקיבא איגר בפוזנא. עוד בצעירותו רשם לעצמו חידושים ופלפולים וכך המשיך גם בשנותיו המאוחרות. בעקבות רבו החל לעסוק גם הוא בתורת הנסתר ויצר לעצמו תפיסה מיוחדת על העולם והאדם, עם ישראל והתורה, ארץ ישראל והגאולה.
בשנת 1822 נבחר לרב בפלשן והקים בה ישיבה גדולה. ההערצה אליו הגיעה לשיאה בעיר רבנותו השנייה, גריידיץ השוכנת בסקסוניה ובקרבת הגבול הפולני שאליה עבר בשנת 1839. הוא השתדל לתת עצה מתאימה לכל אלה שבאו אליו מקרוב ומרחוק או שפנו אליו במכתבים. שיירות שלמות היו נוסעות אליו מערי גרמניה, מפולין ומארצות אחרות כדי לשמוע עצה ולהתברך מפיו. הוא הפך למעין "רבי" חסידי, הנותן תשובות לאלפי אנשים המשכימים לפתחו, מברך כל אדם כפי ברכתו, ועורך שולחנות בשבת, בגרמניה - בה זה לא היה דבר מקובל.
כשקיבל מאת רבי צבי הירש קאלישר, חברו ללימודים בבית מדרשו של רבי עקיבא איגר, את כתב היד של קונטרסו דרישת ציון המכיל את השקפותיו על הגאולה ויישוב ארץ ישראל, הוא מצא בו חבר להשקפותיו, ואילו הרב קלישר ראה בו מנהיג וגדול תורה. את הערכתו של הרב קלישר לרב גוטמכר הביע באחד ממכתביו:
הגאון הקדוש האלקי מוהר"א גוטמאכר, אשר שקלה נפשו נגד אלפי נפשות בני ישראל, הן בתורה, הן בחסידות, הן בחכמת הקבלה, ואיש מופת הוא.
יחד עם הרב קלישר הוציא קול קורא למען יישוב ארץ ישראל והקים את חברת ישוב ארץ ישראל. במקביל קנה לעצמו חצר בירושלים, באמצעות הרב יעקב מרדכי הירשנזון (אביו של הרב חיים) ובה הקים בית מדרש בשם "שנות אליהו" ולידו ישיבה וחברת "סוכת שלום ומאור יעקב" ודאג להחזקתם עד יומו האחרון. באותה ישיבה הקדישו תשומת לב מיוחדת ללימוד הקבלה.
נפטר בגריידיץ ב-1874.
השאיר אחריו אוסף של קמיעות כמו גם ארכיון הנמצאים בספרייה הלאומית.
על שמו נקרא קיבוץ שדה אליהו בעמק בית שאן.
הגותו

הוא ביסס את שיטתו הקבלית על עקרון לפיו מהווים היהודי, התורה, והאלוהות עצם משולש, שכל כוחו בארץ ישראל, היא מרכז העולם. בעקבות חטאם של ישראל, הם הוטלו לגלות והעצם נפרד ליסודותיו. ברגע שיתאחדו היסודות שנית תבוא הגאולה. החשת הגאולה תלויה בצירוף נפש היחיד מישראל ובריבוי מספרם של הראויים לגאולה.
בניגוד לדעה לפיה גאולת ישראל תבוא באורח ניסי ללא מעורבות אנושית, הדגיש הרב גוטמכר את חובתו של עם ישראל לפעול לגאולתו בדרך הטבע. תפיסה זו, שהייתה חדשנית ביחס למקובל בין רבני תקופתו, בולטת יותר על רקע עיסוקו בקבלה. כך למשל כתב הרב קלישר:
בעוונותינו הרבים טועים רבים בחשבם שיהיו יושבים בחברת השעשועים כל אחד כפי דרכו בביתם, ויפתחו שערי הרחמים פתאם ונעשה מופתים בשמים ובארץ כל ייעודי הנביאים יבואו ויקראו אותם ממקום שבתם, אבל לא כן הוא, אלא... יתד שלא ימוט להגאולה שלמה לקנות שדות בכסף ולהושיב עליה בני עמנו להתפרנס מתבואת הארץ.
לדעתו, העשייה האנושית היא שתעורר את התערבות הקב"ה בהשלמתה של הגאולה. במכתב לרב חיים אלעזר וקס הוא כתב:
אצלי כבר ברור שאם יקיימו ישראל שיתחילו לעבוד אדמת הקודש בסך ק"ל משפחות שיהיה התחלת הגאולה גם כשלא יהיו ישראל ראויים לכך וגם על פי שכל האנושי הוא כך לעשות לפדות האדמה התחלה אתנו ושוב יגמור ה'. ויש לראות גודל התכלית הזה שהקליפה (היצר הרע) גוברת גם בצדיקים היותר גדולים לבטל הטוב הזה.
כמקובל ואיש ישועות, מפורסמת וידועה הסגולה מפיו, בהקדמת רבינו לספר בנו ר׳ צבי ב"ר אליהו "קן מפורשת" על מסכת קינים כותב רבינו, שבנו השאיר דבר לדורות, שהצריך איזה ישועה ילמד משנה במספר קנים עם הרב ותוי"ט והפירוש של בנו ״קן מפורשת״, ויעמוד ויתפלל בנוסח התפלה הוא ויהיה לו ישועה, ואם לא יועיל, יעשה כן עד שלשה ימים.
מכתביו

הרב אליהו גוטמכר הדפיס בחייו מעט מספריו, והשאיר כעשרים כרכים בכתב ידו הכוללים חידושים על הש"ס ופוסקים, פירושים על התורה ונ"ך, דרשות, דרושים על מאמרי חז"ל, ועוד. להלן כתביו שיצאו לאור:
חידושי רבינו אליהו גוטמכר זצ"ל על ברכות וסדר מועד, מכון ירושלים, תשל"ט, באתר אוצר החכמה
חידושי רבינו אליהו גוטמכר זצ"ל על יבמות, כתובות, גיטין, קידושין, מכון ירושלים, תש"מ, באתר אוצר החכמה
חידושי רבינו אליהו גוטמכר זצ"ל על בבא קמא, בבא מציעא, מכות, שבועות, עבודה זרה, מכון ירושלים, תשס"א, באתר אוצר החכמה
חידושי רבינו אליהו גוטמכר זצ"ל על בבא בתרא, מכון ירושלים, תשס"א, באתר אוצר החכמה
אדרת אליהו - חלק ראשון, ירושלים: מוסד הרב קוק, תשמ"ד, באתר אוצר החכמה - שו"ת על אורח חיים ויורה דעה.
אדרת אליהו - חלק שני, ירושלים: מוסד הרב קוק, תשמ"ד, באתר אוצר החכמה - שו"ת על אבן העזר וחושן משפו ועניינים שונים.
נר נשמה, תרמ"ה - חידושים על המשנה (וכן במשניות וילנא תרס"ה)
צפנת פענח, בראדי תשל"ה - ביאור על אגדות רבה בר בר חנה שבמסכת בבא בתרא.
סוכת שלום, ירושלים תשמ"ג - חיבור בענייני אבלות.
שלום בפמליה של מעלה, בני ברק תשמ"ח - לתרץ ענינים הנראים בסתירה בדברי הפוסקים.
מכתב מאליהו, ירושלים תרל"ד - מאמרים בנושאי חיזוק האמונה ומצוות ישוב ארץ ישראל. (באתר הספרייה הלאומית)
תפילה שחיבר הרב גוטמכר
לקריאה נוספת

הרב אברהם יצחק ברומברג, הרב אליהו גוטמאכר "הצדיק מגריידיץ", ירושלים: המכון לחסידות, תשכ"ט, באתר אוצר החכמה
יצחק ניסנבוים, רבי אליהו גוטמאכר, בספרו "הדת והתחיה הלאומית", ע' לב - לז, ורשה תר"פ
הרב יודל רוזנברג, "דער גריידיצער צדיק", פייטרקוב, 1913, ומאז במהדורות רבות
הערות שוליים

↑  בספר חידושי רבינו אליהו גוטמכר מגריידיץ על ברכות וסדר מועד במבוא הביא שנולד בי"א אב ה'תקנ"ו ולא כמו הטעות שנפוצה שנולד בא' אב מחמת שטעה המעתיק כי נמחק הי' שבראש הי"א באב
↑  שם
↑  הרב יהודה לייב מימון העיד שיש ברשותו אלפי "פתקאות" מעזבונו של הרב גוטמכר; שרי המאה, חלק ב', עמ' 232)
↑  כתבי הרב קלישר, הוצאת מוסד הרב קוק, עמ' שס"א
↑  רשימת הפרסומים של אליהו גוטמכר, בקטלוג הספרייה הלאומית
↑  ארכיון אליהו גוטמכר, בספרייה הלאומית
↑  פירוש "קן מפורשת " על מסכת קינין, באתר היברו בוקס
| --- | --- |
בקרת זהויות :  NLI: 987007302872805171  BnF: cb13520361w (data)  GND: 1053420374  ISNI: 0000 0000 6653 7039  LCCN: n84005846  NTA: 298949474  VIAF: 17379658   WorldCat (עם VIAF): 17379658
הסוד האיטלקי שלי: הגיבורים הנשכחים

| --- | --- |

כרזת הסרט
 בימוי:  Oren Jacoby 
 תסריט:  Oren Jacoby 
 מדינה:  ארצות הברית 
 הקרנת בכורה:  2014 
 משך הקרנה:  92 דק' 
 סוגה:  סרט תיעודי 
 myitaliansecret.com
 דף הסרט ב־IMDb
 
הסוד האיטלקי שלי: הגיבורים הנשכחים (באנגלית: My Italian Secret: The Forgotten Heroes) הוא סרט תיעודי משנת 2014, שכתב וביים אורן יעקובי, המספר את סיפור ההצלה של אלפי יהודי איטליה במהלך מלחמת העולם השנייה על ידי איטלקים רגילים ומפורסמים, ביניהם רוכב האופניים האלוף ג'ינו ברטלי. הסרט הוצג בבכורה בארצות הברית בפסטיבל הסרטים הבינלאומי של המפטון באוקטובר 2014, והוצג לראשונה בבתי הקולנוע בלוס אנג'לס ובניו יורק במרץ 2015.
תקציר הסרט

הסרט מספר את סיפורם של ניצולים יהודים שחוזרים לאיטליה לאחר שניצלו מהתופת כדי לחוות מחדש חוויות מהמלחמה: מוסתרים באימה, בורחים בייאוש, נפרדים מיקיריהם, נפרדים מהקרובים להם מבלי לדעת שהם הולכים למות."
קריינית הסרט איזבלה רוסליני. הוא כולל שחזורים דרמטיים בנוסף לראיונות עם ניצולים וקרובי משפחה של המצילים. הוא מתאר כיצד איטלקים רבים, כולל כמרים קתולים, סיכנו את חייהם כדי להסתיר יהודים מהחיילים הנאצים לאחר הכיבוש הגרמני של איטליה ב-1943. ביניהם היה ג'ינו ברטלי, שאת דבריו קורא השחקן רוברט לוג'יה .
ברטלי מוצג בצילומי ארכיון ובשחזורים, ובנו אנדריאה מתראיין. הדיקטטור האיטלקי בניטו מוסוליני ראה ברוכב האופניים האלוף חלק מהערכים הפשיסטים האיטלקים, שהוכיח שהאיטלקים היו חלק מ"מרוץ המאסטר (הגזע העליון) ". אבל ברטלי דחה את הפשיזם והתנגד למדיניותו האנטישמית. במהלך המלחמה נסע ברחבי איטליה על אופניו תוך שהוא מעמיד פנים שהוא מתאמן לתחרויות, ומסר מסמכים ליהודים שהסתתרו. הוא עשה זאת בהוראת אליה דלה קוסטה, הארכיבישוף של פירנצה שבה התגורר. ברטלי מעולם לא דיבר על מעלליו במלחמה לאחר המלחמה, אפילו לא בפני משפחתו, ורק עשה זאת בשלב מאוחר בחייו. ברטלי סיכן את חייו ואת חיי משפחתו בפעילותו. בשנת 2013 הוכר ברטלי כחסיד אומות העולם על ידי יד ושם על מאמציו להציל ולסייע ליהודים במלחמת העולם השנייה .
הסרט מציג ראיון עם ג'ורג'יו גולדנברג, שמשפחתו הוסתרה על ידי ברטלי במהלך המלחמה. הוא גם מתאר את גבורתו של ד"ר ג'ובאני בורומאו, מנהל בית החולים הקתולי "Fatebenefratelli" הממוקם באי טיבר ברומא, שהקים מחלקה מיוחדת להסתרתם של היהודים הנמלטים. במהלך פשיטת החיילים הנאצים על הגטו היהודי ברומא ב-16 באוקטובר 1943, יהודים שהצליחו להימלט מהגטו חיפשו מקלט בבית החולים. בורומאו קיבל את היהודים הנמלטים והכריז כי מטופלים חדשים אלו אובחנו במחלה מידבקת וסופנית בשם תסמונת קיי. האות "K" נועדה להבחין בין היהודים לבין המטופלים האמיתיים בבית החולים. תסמונת קיי הוצגה כמחלה נוירולוגית כביכול, שתסמיניה כוללים פרכוסים, דמנציה, שיתוק, ובסופו של דבר מוות כתוצאה מחנק. לפי המסופר, הגיעו הנאצים לחפש את היהודים בכל מקום שבו שהו, אם בבתי ספר, בגני ילדים ואפילו בבתי חולים. כשהגיעו הקלגסים לבית החלים המקומי והנושן, נמסר להם כי במחלקה מאושפזים יהודים הסובלים מתסמונת קיי (K). הנאצים המפוחדים עזבו בבהלה את המקום ולא שבו אליו עד סוף המלחמה. נאמר להם שתסמונת זו (K Syndrome) היא מחלה חשוכה מרפא ומידבקת במיוחד. די בכך היה כדי לסלק את החיילים הגרמניים, שאפילו לא העזו לבדוק במה מדובר.
בין הניצולים המופיעים בסרט, אישה בשם שרלוט האופטמן, כיום בשנות השמונים לחייה, אשר בילדותה ניצלה מהנאצים יחד עם הוריה בקלבריה, ונציה, ולאחר מכן במארקה, שם כפר שלם קשר קשר לאכסן אותם. למרות הסכנה הנשקפת מהחיילים הגרמנים.
כ-80 אחוז מהיהודים באיטליה שרדו במהלך מלחמת העולם השנייה בגלל המצילים האיטלקים. ברטלי לבדו הציל מאות אם לא אלפי יהודים ופרטיזנים אנטי-פשיסטים.
תגובה ביקורתית

מבקר הקולנוע של ההוליווד ריפורטר כינה את הסרט "מרומם ומרגש" ו"תוספת חשובה לקאנון ההולך וגדל של סרטים דוקומנטריים בנושאי שואה". בביקורת שהופיעה בלוס אנג'לס טיימס נכתב שהוא "משכנע עם שם לא מתאים" וכי "הסרט המעוצב בקפידה משלב במיומנות קטעי ארכיון עם שחזורים דרמטיים וראיונות עם בני משפחה ששרדו המאירים את הסרט". עוד כתב המבקר כי הביצוע של לוג'יה למילותיו של ברטלי "נמסר בצורה מסיחת דעת" וכי "היה יעיל יותר פשוט לתת למעשי הגבורה שלו לדבר בעד עצמם".
הערות שוליים

1 2 3 4 5  Scheck, Frank (3 בנובמבר 2014). "'My Italian Secret': Hamptons Review". Hollywood Reporter. נבדק ב-2 באפריל 2015. {{cite news}}:  (עזרה)
↑  Kenigsberg, Ben (26 במרץ 2015). "Review: In 'My Italian Secret,' a Champion Cyclist Saves Jews From Nazis". The New York Times. נבדק ב-3 באפריל 2015. {{cite news}}:  (עזרה)
1 2  Rechtshaffen, Michael (30 במרץ 2015). "Review: 'My Italian Secret' honors unsung heroes who saved Jews in WWII". Los Angeles Times. נבדק ב-3 באפריל 2015. {{cite news}}:  (עזרה)
1 2 3  Ellenzweig, Allen (26 במרץ 2015). "How Italy Saved Its Jews". The Arty Semite. The Jewish Daily Forward. נבדק ב-5 באפריל 2015. {{cite web}}:  (עזרה)
↑  Kenyon, Sandy (31 במרץ 2015). ""My Italian Secret" tells untold story of World War II's unsung heroes". WABC-TV New York. נבדק ב-2 באפריל 2015. {{cite news}}:  (עזרה)
1 2 3 4  Peter Crutchley (9 במאי 2014). "Gino Bartali: The cyclist who saved Jews in wartime Italy". BBC News. נבדק ב-3 באפריל 2015. {{cite web}}:  (עזרה)
1 2  "Characters". My Italian Secret. נבדק ב-3 באפריל 2015. {{cite web}}:  (עזרה)
ג'ינו ברטלי השתמש באימון אופניים ככיסוי למאמצים חשאיים להצלת יהודים.
סופר/מן: סיפורו של כריסטופר ריב

| --- | --- |

כרזת הסרט בעברית
 בימוי:  איאן בונהוט פיטר אטדגי
 הופק בידי:  רוברט פורד ליזי גילט איאן בונהוט
 תסריט:  איאן בונהוט פיטר אטדגי אוטו בורנהם
 עריכה:  אוטו בורנהאם
 שחקנים ראשיים:  כריסטופר ריב דיינה ריב אלכסנדרה ריב גיבנס מתיו ריב וויל ריב
 צילום:  ברט וויילי
 מדינה:  ארצות הברית ארצות הברית
 חברת הפקה:  Words + Pictures Passion Pictures Misfits Entertainment אולפני די.סי
 חברה מפיצה:  אולפני האחים וורנר Fathom Events
 הקרנת בכורה:  19 בינואר 2024 (פסטיבל סאנדנס) 21 בספטמבר 2024 (ארצות הברית)
 משך הקרנה:  104 דקות
 שפת הסרט:  אנגלית 
 סוגה:  סרט תיעודי 
 אתר רשמי
 דף הסרט ב־IMDb
 
סופר/מן: סיפורו של כריסטופר ריב (באנגלית: Super/Man: The Christopher Reeve Story) הוא סרט דוקומנטרי על חייו של השחקן האמריקאי כריסטופר ריב, שתאונת רכיבה הותירה אותו משותק, ופועלו המתמשך כאקטיביסט לאנשים עם מוגבלויות. הסרט הדוקומנטרי בוים על ידי איאן בונהוט ופיטר אטדגי, שכתבו את התסריט יחד עם אוטו בורנהם. כותרת הסרט מתייחסת לתפקידו של ריב כסופרמן בסרטי הקולנוע סופרמן משנים 1987-1978. בסרט מופיעים גם בניו של ריב - אלכסנדרה ריב גיבנס, מתיו ריב, ו-וויל ריב.
הסרט הוא קופרודוקציה בין חברת ההפקה האמריקאית Words + Pictures לבין Passion Pictures ו-Misfits Entertainment הבריטיות, שהופצה בידי אולפני האחים וורנר, אולפני די.סי, חטיבת הסרטים הדוקומנטריים של רשת HBO, סרטי CNN ושירות הסטרימינג Max. הקרנת הבכורה של הסרט הייתה בפסטיבל סאנדנס ב-19 בינואר 2024, והיא קיבלה הפצה מוגבלת בתיאטראות בשיתוף עם חברת Fathom Events. הסרט יצא בהפצה רחבה באמריקה הצפונית ב-11 באוקטובר 2024, קיבל ביקורות מהללות ממבקרים ומהקהל כאחד, ונחשב לאחד מחמשת הסרטים הדוקומנטריים הטובים ביותר לפי National Board of Review (מלכ"ר).
ליהוק

בנוסף לצילומי ארכיון של כריסטופר ריב ודיינה ריב, הסרט מציג גם את ילדיו של ריב, אלכסנדרה ריב גיבנס, מתיו ריב, ו-וויל ריב. מרואיינים נוספים כוללים את אחיו למחצה של ריב, קווין ג'ונסון; בת זוגו לשעבר של ריב ואמם של אלכסנדרה ומתיו, גיי אקסטון; השחקנים ג'ף דניאלס, סוזן סרנדון, גלן קלוז ווופי גולדברג; הפוליטיקאי ג'ון קרי; האקטיביסטית ברוק אליסון; פייר ספנגלר, מפיק הסרט "סופרמן"; מייקל מנגניילו, סגן הנשיא לשעבר לקשרי הממשל של קרן כריסטופר ודיינה ריב; ד"ר סטיבן קירשבלום, קצין הרפואה הראשי במכון קסלר; ולורי הוקינס, עוזרתו האישית של ריב. בסרט כלולים סרטוני ארכיב לראיונות עם במאי הסרט "סופרמן" ריצ'רד דונר וחברו הטוב של ריב רובין ויליאמס. כמו כן, ריב מקריין מתוך הספרים המוקלטים שלו Still Me ו-Nothing Is Impossible.
הוצאה

הסרט "סופר/מן: סיפורו של כריסטופר ריב" ערך את הצגת הבכורה שלו ב-19 בינואר 2024 בפסטיבל סאנדנס, שנערך במרכז לאמנויות הבמה רוז ווגנר שבסולט לייק סיטי, יוטה. אחרי הסרט נערך סבב שאלות ותשובות עם במאי הסרט, איאן בונהוט ופיטר אטדגי, ועם ילדיו של ריב. בחודש לאחר מכן, חברת האם של DC קומיקס, Warner Bros. Discovery, רכשה את זכויות ההפצה העולמיות והביתיות של הסרט התיעודי עבור 15 מיליון דולרים, ועבדה במשותף עם מנהלי חברת אולפני די.סי ג'יימס גאן ופיטר ספרן, אולפני האחים וורנר, חטיבת הסרטים התיעודיים של HBO, ‏CNN Films ועם שירות הזרמת המדיה Max לשם כך. מכירות הסרט יוצגו על ידי חברת המימון הפיננסי Cinetic Media.
בכנס החובבים CinemaCon, שנערך באפריל 2024, ספרן הודיע שהסרט התיעודי ייצא לאקרנים בספטמבר 2024, עם הפצה מוגבלת ב-21 וב-25 בספטמבר. התאריך השני מביניהם נקבע בתור פרזנטציית הדרן, שכן בתאריך זה צוין יום הולדתו ה-72 של השחקן המנוח. ב-11 באוקטובר, הסרט יצא לאקרנים באמריקה הצפונית, ב-1 בנובמבר בממלכה המאוחדת, ובשאר מדינות העולם לקראת סוף השנה.
ב-26 בנובמבר 2024 הוכרז שהסרט התיעודי ישודר ברשת HBO ב-7 בדצמבר, ויהיה גם זמין ברשת הזרמת המדיה Max.
קבלה וביקורות

באתר הביקורות Rotten Tomatoes, הסרט התיעודי קיבל ממוצע משוקלל של כ-8.2 מתוך עשר, לפי 98% מתוך 105 ביקורות. הביקורת מציינת שמדובר ב"רטרוספקטיבה מחממת לב על האומץ וההרואיזם של כריסטופר ריב בחייו האישיים, והסרט מעופף לשמיים בהתרוממות רוח מעוררת השראה". באתר הביקורות Metacritic, הסרט קיבל ממוצע משוקלל של כ-76 מתוך 100 בהתבסס על 21 מבקרים. בסקר דעת הקהל שנערך בידי CinemaScore, הסרט התיעודי קיבל ציון +A.
מבקרת הסרטים אמבר וילקינסון מציינת ש"חייו ועבודתו של הכוכב הראשי של סרטי סופרמן, כריסטופר ריב, ממוסגרים ומסופרים בידי משפחתו וחבריו בסרט התיעודי המושך של איאן בונהוט ופיטר אטדגי". מוניקה קסטילו מ-RogerEbert.com תיארה את הסרט בתור "גורם הבכי הגדול ביותר שלה בפסטיבל, משהו שמושך אותך בצורה כה עמוקה, ובגלל השילוב בין מחסור בשינה, ההתייחסות ונושא הסרט, קשה מאוד שלא להפוך לרגשניים".
הערות שוליים

↑  ‘Super/Man: The Christopher Reeve Story’: Sundance Review, Amber Wilkinson, January 22nd 2024
↑  Christopher Reeve Documentary ‘Super/Man’ Acquired for $15 Million by Warner Bros. Discovery, Umberto Gonzalez, February 2nd 2024
↑  2024 Award Winners, National Board of Review
↑  Christopher Reeve Documentary ‘Super/Man’ Sets Theatrical Release for Two Days Only, Rebecca Rubin, May 20th 2024
↑  Super/Man: The Christopher Reeve Story, Rotten Tomatoes
↑  Super/Man: The Christopher Reeve Story, Metacritic
↑  ‘Super/Man: The Christopher Reeve Story’: Sundance Review, Amber Wilkinson, January 22nd 2024
↑  Sundance 2024: Sue Bird: In the Clutch, Luther: Never Too Much, Super/Man: The Christopher Reeve Story, Monica Castillo, January 25th 2024
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
ג'ניפר לופז: מחצית

| --- | --- |

 בימוי:  אמנדה מישלי
 שחקנים ראשיים:  ג'ניפר לופז 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 משך הקרנה:  95 דק' 
 שפת הסרט:  אנגלית 
 סוגה:  סרט תיעודי 
 דף הסרט ב־IMDb
 
"ג'ניפר לופז: מחצית" (באנגלית: Jennifer Lopez: Halftime) הוא סרט תיעודי מקורי של נטפליקס אמריקאי משנת 2022 בבימויה של אמנדה מישלי. הסיפור שלו עוקב אחר הקריירה של ג'ניפר לופז, עם התמקדות כבדה במופע המחצית של סופרבול LIV עם שאקירה ובסרטה "נוכלות בלי חשבון" (2019).
הסרט הוקרן בבכורה בערב הפתיחה של פסטיבל הסרטים טרייבקה 2022, והוקרן בנטפליקס ב-14 ביוני 2022. לופז הקליטה מחדש שיר בשם מחודש "Same Girl (Halftime Remix)" בהשתתפות פרנץ' מונטנה לצד שיר נוסף, "This Land Is Your Land" / "America the Beautiful".
ליהוק

להלן רשימת המשתתפים בסרט התיעודי של לופז:
ג'ניפר לופז
שאקירה
בן אפלק
אדם בלאקסטון
האמיש המילטון
לורן סקפאריה
ג'ימי פאלון (קטעי ארכיון מתוך The Tonight Show)
ג'וליה סטיילס
קונסטנס וו
לילי ריינהרט (צילומי ארכיון מהוליווד ריפורטר)
קיקי פאלמר (צילומי ארכיון מהוליווד ריפורטר)
כריסטי למייר
הוצאה

הסרט הוקרן בבכורה כסרט רשמי בערב הפתיחה בפסטיבל הסרטים טרייבקה ב-8 ביוני 2022, ובנטפליקס ב-14 ביוני 2022.
הסרט הופיע לראשונה במקום השני בעולם בנטפליקס ביום השני ליציאתו, מאחורי "השיחוק" בכיכובו של אדם סנדלר.
בין 12 ביוני 2022 ל-26 ביוני 2022 הסרט התיעודי נצפה במשך 27.25 מיליון שעות בנטפליקס.
ביקורת

בסך הכול, הסרט התיעודי זכה לביקורות חיוביות ממבקרי קולנוע והקהל הרחב כאחד. לסרט יש דירוג של 83% ברוטן טומייטוז על סמך 36 ביקורות. ריצ'רד רופר משיקגו סאן-טיימס העניק לסרט 3 מתוך 4 כוכבים. אדם גרין מ-The Detroit News ביקר את הסרט וטען שמדובר ב"מבט מעורר השראה על מישהי שהתגברה על הסיכויים וממשיכה להילחם כדי שייקחו אותה ברצינות ושקולה יישמע". פיטר סובצ'ינסקי מ-RogerEbert.com העניק לסרט 2 מתוך 4 כוכבים בסך הכול והגיע למסקנה ש"לא סביר שזה ישנה באופן משמעותי את המחשבות של מישהו על ג'ניפר לופז".
ערוץ ג'וניור

| --- | --- |

הלוגו של ערוץ ג'וניור החל ממאי 2015
 פרטי הערוץ
 מדינה:  ישראל
 קטגוריה:  ילדים
 סוג:  ערוץ טלוויזיה
 תאריך השקה:  אפריל 2005
 בעלות:  טלית תקשורת
 שפה:  עברית, יפנית
 משרד ראשי:  סינמה סיטי בצומת גלילות (רמת השרון)
 אזור קליטה:  ישראל
 הצפנה:  PAL
 זמינות
 חבילה:  HOT  yes  +STING  סלקום TV  פרטנר TV  FreeTV NEXT TV
 HOT:  אפיק 86 + SVOD (הספרייה זמינה גם ב-NEXT TV ללא הערוץ)
 yes:  אפיק 93 + VOD
 סלקום TV:  אפיק 75 + VOD
 פרטנר tv:  אפיק 69 + VOD
סמליל הערוץ בשנים 2005–2015
ערוץ ג'וניור הוא ערוץ טלוויזיה ישראלי לילדים (בבעלות "טלית תקשורת").
הערוץ מותג בתחילתו כערוץ סדרות נוסטלגיות עם הסלוגנים "הכיף עומד להתחיל" ו"לגדול כמו פעם", והתבסס בעיקר על תוכניות אנימציה קלאסיות בדיבוב עברי אשר שודרו בשנות השמונים והתשעים של המאה ה-20 בערוצי טלוויזיה ישראלים, אולם בשנת 2015 הפכו כל תכניו להפקות חדשות יחסית משנות האלפיים, בעיקר סדרות אנימציה ממוחשבת. הערוץ משדר 24 שעות ביממה.
הערוץ עלה לשידור תחילה ב-yes באפריל 2005 כערוץ פרימיום (באפיק 49, בסוף 2012 באפיק 86 והחל מיוני 2013, באפיק 93). בשנת 2008 עלה הערוץ גם ב-HOT (באפיק 86). ביוני 2017 עלה הערוץ גם ללקוחות פרטנר TV בערוץ 69. ב-3 בספטמבר 2018 הערוץ עלה גם ללקוחות סלקום tv. החל מ-אפריל 2023 הערוץ משודר גם ב-FreeTV הערוץ נחשב גם לערוץ אנימה, הלוגו של הערוץ מושפע מהעיגול האדום שמופיע בדגל יפן.
אופן צפייה

בתכני הערוץ (פרקי הסדרה וקטעי המעבר), מלבד בערוץ הטלוויזיה עצמו, ניתן לצפות ב-VOD של כל החברות HOT, yes‏, STINGTV, סלקום TV, ו־FREETV וכן באתר האינטרנט של הערוץ, המתארח בשרתי וואלה. החל מ-26 ביוני 2024 ספריית VOD עלתה בשירות NEXT TV.
לאחר עשור, ב-3 במאי 2015, שינה הערוץ את הלוגו שלו.
קטעי מעבר

קטעי המעבר המקשרים בין הסדרות השונות בערוץ הם סרטונים קצרים היתוליים בשם ג'וניור בקטנה (במקור: J-squad) בהם משתתפות שלוש דמויות: ג'וניור (על שם הערוץ), בן 12, חברו ג'אז (12), ואחותו של ג'וניור, ג'יין (9). הסרטונים מונפשים באנימציה ממוחשבת, שאחד ממאפייניה הוא שלדמויות אין גפיים אלא רק כפות ידיים ורגליים וגופם, כביכול, אינו מחובר אליהם. קטעי המעבר מדובבים בעברית. קטעי המעבר הופסקו באמצע 2015 עם עליית הלוגו החדש.
תוכניות המשודרות כיום (נכון ל-2024)

דרגון בול סופר – חלק שידורים חוזרים (שודר בעבר בניקלודיאון) בנוסף לפרקים חדשים שדובבו.
טוטלי ספייס (שודר בעבר בערוץ דיסני) – דיבוב מחדש של עונה 6 בנוסף לעונות חדשות שדובבו.
מרגריטה
שינקליון
בוריס ורופוס
אקדו
קוד x
אימגו
פסטיגמייז
רובין הלוחמת משרווד
מופע גויאבה
קופיקו אתגר הבישול הגדול
לגור עם אבא
סרטי ברבי מדובבים (משודר בכל יום שישי ושבת)
המופע של גארפילד (שודר בעבר בערוץ הילדים בתור "גארפילד שואו") – דיבוב מחדש.
נארוטו (שודר בעבר בערוץ הילדים) – דיבוב מחדש.
אברקא
קסם של הורים (שודר בעבר בערוץ דיסני ובזום) – שידורים חוזרים ומשודר בניקליודאון.
חוש-חש הבלש (2015) (שודר בעבר בערוץ הילדים) – דיבוב מחדש.
סוניק X (שודר בעבר בג'טיקס) – שידורים חוזרים.
טובוט
אקסטרים פוטבול
בקוגן (שודר בעבר בערוץ הילדים)
מאשה והדוב
ספיד רייסר - הדור הבא
קופיקו (עונות 1–4)
קצרצרים
פקמן והרפתקאות רוחות הרפאים (שודר בעבר בערוץ הילדים)
אדוני המאמנת
סיפורי אום נום (שתי העונות הראשונות שודרו בעבר בערוץ הילדים) (אנ')
המאמיז – החיים על פי שחר ונוי
ארתור והמינימונים
מרבל ג'ן
טובוט אתלון
מטלות מוזרות
לב הפרח הקסום
אוסוולדו
ניקו וחרב האור
טובות בלשי הגלקסיה
דום